Legal Document

Category: 331

Text:
11. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 433/Υ1της 17/26 Ιαν. 1967 (ΦΕΚ Β' 47) Περί αυξήσεως των υπό του Ταμείου Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων παρεχομένων συντάξεων κατά ποσοστόν 10%. Έχοντες υπ' όψιν: 1)Τας διατάξεις της παρ. 4 του άρθρ. 1 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". 2)Γνώμην του Δ.Σ του Ταμείου Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων υποβληθείσαν ημίν δια της υπ. αριθ. 375/4/66 αναφοράς του Ταμείου. 3)Την διαπιστωθείσαν ανάγκην βελτιώσεως των συντάξεων του ανωτέρω Ταμείου, ως και την οικονομικήν κατάστασιν αυτού και 4)Την απόφασιν της Νομισματικής Επιτροπής την ληφθείσαν κατά την υπ. αριθ. 918/3.5.55 συνεδρίασιν αυτήν, την κοινοποιηθείσαν δια του υπ. αριθ. 14786/16.5.55 εγγράφου της αποφασίζομεν: 1.Από της 1ης του επομένου της δημοσιεύσεως μηνός αυξάνονται κατά ποσοστόν 10% αι υπό του Ταμείου Επικουρικής Ασφαλίσεως Προσωπικού Ανωνύμου Ελληνικής Εταιρείας Υδάτων χορηγούμεναι συντάξεις. 2.Αι κατά τα ανωτέρω προσαυξανόμεναι συντάξεις δεν δύναται να υπερβούν εν ουδεμία περιπτώσει το 80% των αποδοχών ας θα ελάμβανεν ο συνταξιούχος αν εξηκολούθη εργαζόμενος.  Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 1236,01(γ) Σελ. 1236,01(δ) Ταμείο Επικ.Ασφ.Προσ.Ετ.Ύδρευσης και Αποχ.Πρωτευούσης(ΤΕΑΠΕΥΑΠ) 39.Μ.ζ.7-11